મલ્ટિપર્પઝ બ્યુટી-પ્રોડક્ટ્સ એટલે શું, એનો ઉપયોગ કઈ રીતે કરવો જોઈએ તેમ જ કઈ પ્રોડક્ટ્સનો એમાં સમાવેશ કરી શકાય આ બાબતની વિસ્તૃત માહિતી આપતાં બ્યુટી ઍન્ડ મેકઅપ ઍક્સપર્ટ કહે છે, ચહેરાના મેકઅપ માટે આમ તો ઘણીબધી વસ્તુઓ વાપરવામાં આવે છે, પરંતુ તમારી હેન્ડબેગ્સમાં વધુપડતાં સૌંદર્ય પ્રસાધનો રાખવાની હવે આવશ્યકતા નથી. માત્ર પાંચ બ્યુટી-પ્રોડક્ટ્સ તમારા આખા દિવસની જરૂરિયાત માટે પૂરતા છે. અમે જ્યારે મેકઅપ કરવા જઈએ ત્યારે અનેક પ્રકારની પ્રોડક્ટ્સની આખી બેગ સાથે લઈ જવી પડે છે. ત્વચાના રંગ અને ચહેરાને અનુરૂપ મેકઅપ કરવામાં ખાસો સમય લાગે છે, પરંતુ ડે ટૂ ડે લાઇફમાં આ બધું કરવાની જરૂર હોતી નથી. ઓછા ખર્ચે અને લિમિટેડ પ્રોડક્ટ્સથી ચહેરાનો મેકઅપ થઈ જાય એ રીતે બ્યુટી-પ્રોડક્ટ્સની પસંદગી કરવી જોઈએ.